214 Jurnalul Oficial al Uniunii Europene 11Jvol. 16 31998R0602 18.3.1998 JURNALUL OFICIAL AL COMUNITĂȚILOR EUROPENE L 80/1 REGULAMENTUL (CE) NR. 602/98 AL CONSILIULUI din 9 martie 1998 de extindere a domeniului de aplicare al Regulamentelor (CE) nr. 3281/94 și (CE) nr. 1256/96 privind sistemele comunitare de preferințe tarifare generalizate în beneficiul țărilor celor mai puțin dezvoltate CONSILIUL UNIUNII EUROPENE, având în vedere Tratatul de instituire a Comunității Europene, în special articolul 113, având în vedere propunerea Comisiei, întrucât Regulamentul (CE) nr. 3281/94 al Consiliului din 19 decembrie 1994 de aplicare a unui sistem multianual de pre- ferințe tarifare generalizate pentru perioada 1995-1998 pentru anumite produse industriale originare din ţările în curs de dezvoltare (1) prevede la articolul 3 un regim tarifar mai favorabil pentru ţările cele mai puțin dezvoltate; întrucât Regulamentul (CE) nr. 1256/96 al Consiliului din 20 iunie 1996 de aplicare a sistemelor multianuale de preferințe tarifare generalizate de la 1 iulie 1996 la 30 iunie 1999 pentru anumite produse agricole originare din țările în curs de dezvoltare (?) pre- vede la articolul 3 un regim tarifar mai favorabil pentru țările cele mai puţin dezvoltate; întrucât statele membre ale Organizaţiei Mondiale a Comerţului (OMC), cu ocazia reuniunii ministeriale din Singapore din decem- brie 1996, s-au angajat într-un plan de acțiune vizând ameliora- rea accesului pe piața lor a produselor originare din țările cele mai puţin dezvoltate; întrucât, bazându-se pe o comunicare a Comisiei din 16 aprilie 1997, Consiliul adoptă la 2 iunie 1997 concluzii în care a estimat că trebuie puse în aplicare concluziile de la Singapore, în special pentru a acorda țărilor celor mai puțin dezvoltate care nu sunt membre ale celei de-a patra Convenții ACP-CEE avantaje echiva- lente celor de care se bucură țările părți la respectiva convenție; întrucât, pentru produsele industriale, acest tratament echivalent implică includerea în sistemele comunitare de preferințe generalizate a oricărui produs care este exclus în prezent din acestea și pentru care a patra Convenție ACP-CEE prevede o scutire de drepturi vamale; (!) JOL348, 31.12.1994, p. 1. Regulament, astfel cum a fost modificat ultima dată prin Regulamentul (CE) nr. 998/97 JO L 144, 4.6.1997, p- 13). (?)) JOL 160, 29.6.1996, p. 1. Regulament, astfel cum a fost modificat ultima dată prin Regulamentul (CE) nr. 2448/96 (O L 333, 21.12.1996, p. 12). întrucât, în cazul produselor agricole, ar trebui incluse în benefi- ciul țărilor celor mai puţin dezvoltate produsele care beneficiază de o reducere tarifară în conformitate cu a patra Convenție ACP- CEE, aplicându-li-se, în temeiul reducerii acordate de convenția amintită, una dintre valorile dreptului vamal preferențial prevăzut la articolul 2 din Regulamentul (CE) nr. 1256/96, cu excepția produselor cărora li se aplică un contingent tarifar, în conformitate cu a patra Convenție ACP-CEE, ADOPTĂ PREZENTUL REGULAMENT: Articolul 1 Beneficiul regimului menționat la articolul 3 alineatul (1) din Regulamentul (CE) nr. 3281/94 se extinde asupra produselor enumerate la anexa I la prezentul regulament. Articolul 2 Regimul menționat la articolul 3 alineatul (1) din Regulamentul (CE) nr. 1256/96 se completează prin aplicarea unui drept vamal preferențial produselor menţionate la anexa II la prezentul regulament, de o valoare egală cu cea prevăzută la articolul 2 din Regulamentul (CE) nr. 1256/96, în funcție de gradul lor de sensibilitate. Articolul 3 Lista țărilor și a teritoriilor beneficiare celor mai puţin dezvoltate cuprinsă la anexa IV la Regulamentele (CE) nr. 3281/94 și (CE) nr. 1256/96 se modifică după cum urmează: — la anexa IV la Regulamentul (CE) nr. 3281/94, după „328 Burundi” se inserează „330 Angola” și se suprimă „391 Botswana” și „817 Tonga”; — la anexa IV la Regulamentul (CE) nr. 1256/96, se suprimă „391 Botswana” și „817 Tonga”. Articolul 4 Prezentul regulament intră în vigoare în a treia zi de la data publicării în Jurnalul Oficial al Comunităților Europene. Se aplică de la 1 ianuarie 1998.